Document ID: 32006R1742

32006R1742
L 329/13
SLUŽBENI LIST EUROPSKE UNIJE
24.11.2006.
UREDBA KOMISIJE (EZ) br. 1742/2006
od 24. studenoga 2006.
o otvaranju i predviđanju upravljanja carinskim kvotama Zajednice za vina podrijetlom iz Republike Albanije
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1493/1999 od 17. svibnja 1999. o zajedničkoj organizaciji tržišta vina (1), a posebno njezin članak 62.,
budući da:
(1)
Sporazum o stabilizaciji i pridruživanju između Europskih zajednica i njihovih država članica s jedne strane te Republike Albanije s druge strane, (dalje u tekstu: „Sporazum o stabilizaciji i pridruživanju”), potpisan je u Luxembourgu 12. lipnja 2006. Sporazum o stabilizaciji i pridruživanju je u postupku ratifikacije.
(2)
Vijeće je 12. lipnja 2006. sklopilo Privremeni sporazum o trgovini i trgovinskim pitanjima između Europske zajednice s jedne strane i Republike Albanije s druge strane (2), (dalje u tekstu: „Privremeni sporazum”), koji predviđa rano stupanje na snagu odredaba o trgovini i trgovinskim pitanjima Sporazuma o stabilizaciji i pridruživanju. Privremeni sporazum stupa na snagu 1. prosinca 2006.
(3)
Privremeni sporazum i Sporazum o stabilizaciji i pridruživanju određuju da vina podrijetlom iz Albanije mogu biti uvezena u Zajednicu, u okviru carinskih kvota Zajednice, po nultoj stopi carine.
(4)
Carinske kvote predviđene u Privremenom sporazumu i Sporazumu o stabilizaciji i pridruživanju godišnje su i ponavljaju se na neodređeno razdoblje. Komisija treba usvojiti provedbene mjere za otvaranje i primjenu carinskih kvota Zajednice.
(5)
Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3) kodificira pravila upravljanja carinskim kvotama utvrđenim za korištenje kronološkim redoslijedom datuma prihvaćanja carinskih deklaracija.
(6)
Posebno je potrebno voditi računa o tome da svi uvoznici u Zajednici imaju jednak i stalan pristup carinskim kvotama te da se stope utvrđene za kvote neprestano primjenjuju na sve uvoze predmetnih proizvoda u svim državama članicama do ispunjenja kvota. Kako bi se osigurala učinkovitost zajedničkog upravljanja tim kvotama, ne smiju postojati prepreke u ovlašćivanju država članica da iz opsega kvota uzimaju potrebne količine koje odgovaraju stvarnim uvozima. Obavješćivanje između država članica i Komisije treba se, u najvećoj mogućoj mjeri, odvijati elektroničkim prijenosom.
(7)
Ova se Uredba treba primjenjivati nakon stupanja na snagu Privremenog sporazuma i treba se nastaviti primjenjivati nakon stupanja na snagu Sporazuma o stabilizaciji i pridruživanju.
(8)
Mjere predviđene ovom Uredbom u skladu su s mišljenjem Upravljačkog odbora za vino,
DONIJELA JE OVU UREDBU:
Članak 1.
1. Carinske kvote po nultoj stopi carine otvorene su za vina koja se uvoze u Zajednicu, a podrijetlom su iz Albanije, kako je određeno u Prilogu.
2. Nulta stopa carine primjenjuje se pod uvjetom da uvezena vina prati i dokaz o podrijetlu kako je predviđeno u Protokolu 3. Privremenog sporazuma i Sporazuma o stabilizaciji i pridruživanju.
Članak 2.
Carinske kvote iz članka 1. primjenjuje Komisija u skladu s člancima 308.a do 308.c Uredbe (EEZ) br. 2454/93.
Članak 3.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. prosinca 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. studenoga 2006.

Labels: 3
18
17